stanford-oval/wikipedia huggingface dataset:
เชวง วงศ์ใหญ่
ประวัติ

เชวง วงศ์ใหญ่ เกิดเมื่อวันที่ 14 สิงหาคม พ.ศ. 2472 เขาเริ่มทำงานการเมืองโดยการเป็นสมาชิกสภาจังหวัด (ส.จ.) ต่อมาได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคสันติชน ซึ่งก่อตั้งขึ้นและนายเชวง ได้รับแต่งตั้งเป็นเลขาธิการพรรค ในชุดที่มีดรงค์ สิงห์โตทอง เป็นหัวหน้าพรรค เขาลงสมัครรับเลือกตั้งสมาชิกสภาผู้แทนราษฎรจังหวัดเชียงราย เขต 3 และได้รับเลือกตั้งเป็น 1 ใน 8 ส.ส.ของพรรคสันติชน ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519  ได้ย้ายมาลงสมัครรับเลือกตั้งในนามพรรคกิจสังคม
เชวง วงศ์ใหญ่ เป็นนักการเมืองที่ผลักดันการจัดตั้งจังหวัดพะเยา โดยการเสนอแยกออกจากจังหวัดเชียงราย เมื่อปี พ.ศ. 2518
ต่อมาในปี พ.ศ. 2520 พะเยายกฐานะขึ้นเป็นจังหวัด และได้มีการเลือกตั้งสมาชิกสภาผู้แทนราษฎรของจังหวัดเป็นครั้งแรก (ในการเลือกตั้ง พ.ศ. 2522) แต่เขาไม่ได้รัเลือกตั้งในครั้งนั้น ต่อมาเขาได้ลงสมัครและได้รับเลือกตั้งอีก 3 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคกิจสังคม การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529  สังกัดพรรคสหประชาธิปไตย และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรครวมไทย ซึ่งต่อมาเปลี่ยนแปลงเป็นพรรคเอกภาพ
ในขณะดำรงตำแหน่ง ส.ส.พะเยา นายเชวง ก็ได้มีส่วนร่วมในการสนับสนุนการศึกษาของชาวพะเยา โดยการบริจาคทรัพย์สินในการพัฒนาโรงเรียนบ้านแก อำเภอภูซาง จังหวัดพะเยา
เชวง วงศ์ใหญ่ ประกอบธุรกิจทำการขนส่งด้วยรถยนต์โดยสารประจำทางในเส้นทางที่ได้รับอนุญาตสัมปทานเดินรถ ในชื่อ บริษัท เชียงคำขนส่ง จำกัด
เชวง วงศ์ใหญ่ ถูกศาลสั่งพิทักษ์ทรัพย์เด็ดขาด เมื่อปี พ.ศ. 2536 จนถึงปี พ.ศ. 2538 และในปี พ.ศ. 2552 ถึงปี พ.ศ. 2554
และศาลมีคำสั่งให้จัดการทรัพย์มรดก เมื่อปี พ.ศ. 2556
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
ยิ่งยง โอภากุล

| ยิ่งยง โอภากุล |
| --- | --- |
ชื่อเกิด: ยิ่งยง โอภากุล
รู้จักในชื่อ: อี๊ด
เกิด: 9 พฤศจิกายน พ.ศ. 2497 (70 ปี)
ที่เกิด: อำเภอเดิมบางนางบวช จังหวัดสุพรรณบุรี ประเทศไทย 
แนวเพลง: เพื่อชีวิต, ป็อปร็อก
อาชีพ: นักร้อง, นักดนตรี, นักแต่งเพลง, สถาปนิก, มัณฑนากร, ธุรกิจส่วนตัว
เครื่องดนตรี: กีตาร์
ช่วงปี: พ.ศ. 2530 - ปัจจุบัน
ค่ายเพลง: แว่วหวาน, เอสพี ศุภมิตร, ดี-เดย์ เอ็นเทอร์เทนเมนท์, ควายธนู

เว็บไซต์: http://www.eedopakul.com , http://www.youtube.com/eedopakul
ยิ่งยง โอภากุล เกิดวันที่ 9 พฤศจิกายน พ.ศ. 2497 ที่อำเภอเดิมบางนางบวช จังหวัดสุพรรณบุรี ในครอบครัวคนไทยเชื้อสายจีน มีชื่อเล่นว่า "อี๊ด" เป็นพี่ชายฝาแฝดกับ ยืนยง โอภากุล หรือ แอ๊ด คาราบาว
ประวัติ

ยิ่งยง จบการศึกษาจาก คณะมัณฑนศิลป์ มหาวิทยาลัยศิลปากร แล้วเข้ามาเป็นนักดนตรีเช่นเดียวกับ ยืนยง น้องชาย แต่ไม่ได้เข้าร่วมวงคาราบาว โดยมีผลงานของตัวเองชุดแรก ชื่อ  ลับลมคมใน ในปี พ.ศ. 2531 โดยมียืนยงร่วมร้องและเล่นดนตรีให้ ซึ่งยิ่งยงก็ได้เขียนในปกอัลบั้มว่า ตนเป็นผู้ดูแลรายละเอียดและให้กำลังใจน้องชายตัวเองในการทำงานทุกด้าน
ในปี พ.ศ. 2533 ได้มีอัลบั้มกับค่ายเอสพี ศุภมิตร ในเครือของช่อง 3 ชื่อชุด  นายดันทุรัง  และ  อิ๊ด เป็น อิ๊ด คิดเอาเอง  มีเพลงดังชื่อเพลง ชีวิตใครชีวิตมัน และหลังเหตุการณ์พฤษภาทมิฬ ก็ได้ออกอัลบั้มพิเศษร่วมกับน้องชาย คือ พฤษภา ที่มีเพลงดังอย่าง ทะเลใจ อยู่ในนั้น โดยที่ชุดนี้หน้าปกเป็นรูปของทั้งคู่เมื่อยังเป็นทารกในอ้อมกอดของแม่ พร้อมกับมีคำโปรยว่า " ..อย่าไปเลยลูก...แม่เป็นห่วง.. " ซึ่งเป็นคำที่แม่ของทั้งคู่กล่าวไว้เมื่อรู้ว่าลูกชายตนเองจะเข้าร่วมชุมนุมในเหตุการณ์พฤษภาทมิฬ
อี๊ด ยิ่งยง มีอุปนิสัยแตกต่างจากน้องชาย โดยเป็นคนที่ไม่ใคร่ใฝ่ใจทางการเมืองหรือปัญหาทางสังคมมากนัก ดังนั้น เพลงของยิ่งยงส่วนมากจะเป็นแนวง่าย ๆ ฟังสบาย ๆ หรือสนุกสนานมากกว่า
ปัจจุบัน มีอาชีพเป็นมัณฑนากรและมีร้านจำหน่ายสินค้าให้กับชาวต่างชาติ ในโรงแรมย่านถนนเจริญนคร และในปี พ.ศ. 2553 ได้กลับมาออกอัลบั้มเพลงอีกครั้งในชุด ควายธนู ซึ่งมี 24 เพลง
ผลงานเพลง

ลับลมคมใน (กันยายน 2531)
นายดันทุรัง (กรกฏาคม 2533)
พฤษภา (ร่วมกับ ยืนยง โอภากุล) (พฤษภาคม 2535)
อี๊ด เป็น อี๊ด คิดเอาเอง (2535)
ม่วนติ๊บ (ธันวาคม 2536)
อุดมการณ์ อคูสติก
นักสู้ภูธร (ร่วมกับ แฝด โอภากุล) (2540)
ควายธนู (กรกฏาคม 2553)
ทุยพันธุ์แท้ (มีนาคม 2555)
หาวเป็นคนเป็นควาย (2558)
ยิ้มสู้ฝัน (มีนาคม 2559)
คนเม้าส์เขย่าสาย (เมษายน 2560)
คนบาปเพื่อชีวิต (ธันวาคม 2560)
ศิลปินรับเชิญ

เป็นนักร้องรับเชิญในเพลง ขุนเขา สายธาร ในอัลบั้ม ซานตานอย ของ น้อย ซานตานอย (2534)
เป็นนักร้องรับเชิญในเพลง คนไทย ในอัลบั้ม เราคนไทย ของ เล็ก คาราบาว (2534)
เป็นนักร้องประสานเสียงในเพลง ฝันเนื่องๆ ในอัลบั้ม เจ้าดอกทิชชู่ ของ เศก ศักดิ์สิทธิ์ (2535)
เป็นนักร้องประสานเสียงในเพลง รถติดบุบาทว์ ในอัลบั้ม แรงงานมาแล้ว ของ เศก ศักดิ์สิทธิ์ (2536)
อัลบั้มรวมเพลง

12 ชีวิต หัวใจสัมพันธ์ (กุมภาพันธ์ 2541)
เหมันต์สะออน (2541)
13 ชีวัน มันกว่ากันเยอะ (กุมภาพันธ์ 2541)
12 คน 12 แบบ ทั้งแสบทั้งคัน (สิงหาคม 2541)
ทั้งรักทั้งชัง (กุมภาพันธ์ 2542)
สายใยชีวิต (2542)
น้ำเอ๋ยน้ำใจ (กันยายน 2543)
โหลหนึ่ง เพื่อชีวิต ต้านยาเสพติด (กันยายน 2544)
ผลงานเพลงที่กล่าวถึงศิลปินท่านอื่น ๆ

เพลง ไฟเพื่อชีวิต ร้องโดย มงคล อุทก (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ น้าอิ๊ด เพลงนี้แต่งเนื้อร้องโดย พยัพ คำพันธุ์ และบรรจุอยู่ในอัลบั้ม "เสี่ยหำน้อย")
คอนเสิร์ต

คอนเสิร์ต คิดถึงคนที่ไม่ได้ไปหา ครั้งที่ 2 (16 ธันวาคม 2559)
คอนเสิร์ต สัญญาหน้าฝน 2 (24 มกราคม 2558)
คอนเสิร์ต ลำตะคอง มหกรรมดนตรีเพื่อชีวิต ครั้งประวัติศาสตร์ (16 มีนาคม 2537)
กระทิง คอนเสิร์ต เขาใหญ่ มหกรรมคอนเสิร์ตเพลงเพื่อชีวิต (23 ตุลาคม 2536)
แหล่งข้อมูลอื่น

แฟนเพจอย่างเป็นทางการของคาราบาว
แคนดิซ มิเชล

| แคนดิซ มิเชล |
| --- | --- |

เกิด:  (1978-09-30) 30 กันยายน ค.ศ. 1978 (46 ปี) มิลวอกี, รัฐวิสคอนซิน
ที่พัก: ลอสแอนเจลิส, รัฐแคลิฟอร์เนีย
เว็บไซต์: http://www.candicemichelle.com/
ประวัติมวยปล้ำอาชีพ
ชื่อบนสังเวียน: แคนดิซ มิเชล แคนดิซ
ส่วนสูง: 5 ft 7 in (1.70 m)
น้ำหนัก: 120 lb (54 kg)
ฝึกหัดโดย: ฟินเลย์ อาร์น แอนเดอร์สัน ทริส สตราตัส จอห์น ซีนา ซีเอ็ม พังก์
เปิดตัว: 14 พฤศจิกายน 2004
แคนดิซ มิเชล เบกแมน-เอร์ริช (Candice Michelle Beckman-Ehrlich) เกิด 30 กันยายน 1978 เป็นนักมวยปล้ำอาชีพชาวอเมริกัน อดีตสังกัดเวิลด์เรสต์ลิงเอ็นเตอร์เทนเมนต์(WWE)ในนาม แคนดิซ มิเชล (Candice Michelle) อดีตแชมป์หญิง WWE และแชมป์ 24/7
ผลงานแชมป์รางวัล

Pro Wrestling Illustrated
Most Improved Wrestler of the Year (2007)
Ranked No. 10 of the top 50 female wrestlers in the PWI Female 50 in 2008
Woman of the Year (2007)
World Wrestling Entertainment
WWE Women's Championship (1 time)
WWE 24/7 Championship (1 time)
แหล่งข้อมูลอื่น

เว็บไซต์ทางการ
Candice Michelle at Online World of Wrestling
แคนดิซ มิเชล ที่ WWE.com
Candice Michelle ที่อินเทอร์เน็ตมูวีเดตาเบส
ทีวีเกิร์ล

| ทีวีเกิร์ล |
| --- | --- |
ทีวีเกิร์ลที่กำลังโชว์การแสดงในปี 2017
ข้อมูลพื้นฐาน
ที่เกิด: แซนดีเอโก, แคลิฟอร์เนีย, สหรัฐอเมริกา
แนวเพลง: อินดีป็อป
ช่วงปี: 2010–ปัจจุบัน

สมาชิก:  Brad Petering  Jason Wyman  Wyatt Harmon 
อดีตสมาชิก:  Trung Ngo  Joel Williams  Dan Komin  Brayden Patterson 

เว็บไซต์: americasfavoriteindieband.com
ทีวีเกิร์ล (อังกฤษ: TV Girl) เป็นวงดนตรีแนวอินดี้ป็อปจากแซนดีเอโก แคลิฟอร์เนีย สมาชิกประกอบด้วยแบรด ปีเตอร์ริง เจสัน ไวแมน และ ไวแอตต์ ฮาร์มอน
ทางวงได้ปล่อยอีพีสามชุดแรกในปี 2010 และมิกซ์เทปในปี 2012 ตามมาด้วยอัลบั้มชุดแรกของพวกเขาที่มีชื่อว่า French Exit ในปี 2014 อัลบั้มชุดที่สองมีชื่อว่า Who Really Cares ออกวางแผงในปี 2016 ตามมาด้วย Death of a Party Girl ในปี 2018 และ Grapes Upon the Vine ในปี 2023 นอกจากนี้ ทางวงยังได้ร่วมงานกับศิลปินอื่น ๆ ในอัลบั้มและอีพีอีกมากมาย
ตั้งแต่ปี 2022 ทางวงมีผู้ติดตามผ่านแอพพลิเคชันติ๊กต็อกเพิ่มมากขึ้น ทำให้ในปี 2023 เพลง 'Lovers Rock' กลับมาได้รับความนิยมอย่างมากอีกครั้ง เพลงติดชาร์ตในหลายประเทศทั่วโลก แม้จะถูกปล่อยออกมาหลายปีก่อนหน้านี้
มนูญ บริสุทธิ์

| มนูญ บริสุทธิ์ม> ป.ช., ม.ว.ม., ท.จ.ว. |
| --- | --- |


เลขาธิการคณะรัฐมนตรี
ดำรงตำแหน่ง 16 กุมภาพันธ์ พ.ศ. 2502 – 11 มีนาคม พ.ศ. 2512
ก่อนหน้า: ศริ เพ็ชรบุล
ถัดไป: พลตำรวจตรี สง่า กิตติขจร
รัฐมนตรีช่วยว่าการกระทรวงเกษตร
ดำรงตำแหน่ง 11 มีนาคม พ.ศ. 2512 – 23 พฤศจิกายน พ.ศ. 2513
นายกรัฐมนตรี: จอมพลถนอม กิตติขจร
รัฐมนตรีช่วยว่าการกระทรวงยุติธรรม
ดำรงตำแหน่ง 23 พฤศจิกายน พ.ศ. 2513 – 17 พฤศจิกายน พ.ศ. 2514
นายกรัฐมนตรี: จอมพลถนอม กิตติขจร
รัฐมนตรีประจำสำนักนายกรัฐมนตรี
ดำรงตำแหน่ง 30 พฤษภาคม พ.ศ. 2517 – 14 กุมภาพันธ์ พ.ศ. 2518
นายกรัฐมนตรี: สัญญา ธรรมศักดิ์
 
ข้อมูลส่วนบุคคล
เกิด: 21 มิถุนายน พ.ศ. 2451 ตำบลรั้วใหญ่ อำเภอท่าพี่เลี้ยง จังหวัดสุพรรณบุรี
เสียชีวิต: 18 สิงหาคม พ.ศ. 2521 (70 ปี)
ลายมือชื่อ: 

มนูญ บริสุทธิ์ เป็นนักการเมืองชาวจังหวัดสุพรรณบุรี สมาชิกสภาผู้แทนราษฎรไทย ชุดที่ 1 เป็นอดีตรัฐมนตรีประจำสำนักนายกรัฐมนตรี ในรัฐบาลนายสัญญา ธรรมศักดิ์ อดีตรัฐมนตรีช่วยว่าการกระทรวงเกษตร อดีตรัฐมนตรีช่วยว่าการกระทรวงยุติธรรม ในรัฐบาลจอมพลถนอม กิตติขร อดีตสมาชิกสภาผู้แทนราษฎรจังหวัดสุพรรณบุรี (คนแรก) อดีตสมาชิกสภานิติบัญญัติแห่งชาติ และอดีตเลขาธิการคณะรัฐมนตรี
ประวัติ

มนูญ บริสุทธิ์ เกิดเมื่อวันที่ 21 มิถุนายน พ.ศ. 2451 ที่ตำบลรั้วใหญ่ อำเภอท่าพี่เลี้ยง จังหวัดสุพรรณบุรี เป็นบุตรของนายทองอยู่ กับนางทองคำ บริสุทธิ์ มีพี่น้องรวม 6 คน เป็นน้องชาย นาย สนิท บริสุทธิ์ สมาชิกสภาผู้แทนราษฎรไทย ชุดที่ 4 จบการศึกษาชั้นมัธยมจากโรงเรียนสวนกุหลาบวิทยาลัย สอบได้เป็นเนติบัณฑิตลำดับที่หนึ่ง ในขณะที่มีอายุน้อยที่สุดเพียง 19 ปี เมื่อปี พ.ศ. 2470 และจบการศึกษาจากวิทยาลัยป้องกันราชอาณาจักร รุ่นที่ 4
การทำงาน

มนูญ บริสุทธิ์ เป็นเลขาธิการคณะรัฐมนตรีคนแรกภายใต้โครงสร้างที่มีเลขาธิการคณะรัฐมนตรีเป็นข้าราชการประจำแต่เพียงฝ่ายเดียว ตั้งแต่ปี พ.ศ. 2502 จนถึงปี พ.ศ. 2512 เป็นเวลากว่า 10 ปีในการดำรงตำแหน่งนี้
มนูญ บริสุทธิ์ เคยได้รับเลือกตั้งเป็นสมาชิกสภาผู้แทนราษฎรคนแรกของจังหวัดสุพรรณบุรี ในปี พ.ศ. 2476 ซึ่งเป็นการเลือกตั้งโดยอ้อม ต่อมาในปี พ.ศ. 2512 จึงลาออกจากตำแหน่งเลขาธิการคณะรัฐมนตรี และเข้ารับตำแหน่งรัฐมนตรีช่วยว่าการกระทรวงเกษตร ในรัฐบาลจอมพลถนอม กิตติขจร และต่อในเดือนมีนาคม พ.ศ. 2513 ได้มีการปรับคณะรัฐมนตรี เขาจึงไปรับตำแหน่งรัฐมนตรีช่วยว่าการกระทรวงยุติธรรม แทนพลโท อัมพร ศรีไชยยันต์ ซึ่งถึงแก่อนิจกรรม จนกระทั่งในเดือนพฤศจิกายนของปีเดียวกัน จอมพลถนอม กิตติขจร ทำการรัฐประหารยึดอำนาจรัฐบาลของตนเอง
ในปี พ.ศ. 2516 ได้รับแต่งตั้งเป็นสมาชิกสภานิติบัญญัติแห่งชาติ และเป็นรัฐมนตรีประจำสำนักนายกรัฐมนตรี ในรัฐบาลนายสัญญา ธรรมศักดิ์ ในปี พ.ศ. 2517
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2508 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2505 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2510 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2487 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2505 –  เหรียญราชการชายแดน (ช.ด.)
พ.ศ. 2504 –  เหรียญจักรพรรดิมาลา (ร.จ.พ.)
พ.ศ. 2511 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เยอรมนีตะวันตก :
พ.ศ. 2506 -  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 2
สวีเดน :
พ.ศ. 2510 -  เครื่องราชอิสริยาภรณ์ดาวขั้วโลก ชั้นทวีตริตาภรณ์
เกาหลีใต้ :
พ.ศ. 2510 -  เครื่องอิสริยาภรณ์กิตติคุณแห่งการทูต ชั้นที่ 3
ออสเตรีย :
พ.ศ. 2510 -  เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาอิสริยาภรณ์ทอง (พร้อมสายสะพาย)
หม่อมเจ้าสุวินิต กิติยากร

| หม่อมเจ้าสุวินิต กิติยากร |
| --- | --- |
หม่อมเจ้า ชั้น 5
ประสูติ: 4 มีนาคม พ.ศ. 2458
สิ้นชีพตักษัย: 29 มีนาคม พ.ศ. 2523 (65 ปี)
ชายา: พระวรวงศ์เธอ พระองค์เจ้าสุทธสิริโสภา (สมรส พ.ศ. 2486)
พระบุตร: หม่อมราชวงศ์สุนิดา กิติยากร หม่อมราชวงศ์เสาวนิต กิติยากร
ราชสกุล: กิติยากร
ราชวงศ์: จักรี
พระบิดา: พระเจ้าบรมวงศ์เธอ กรมพระจันทบุรีนฤนาถ
พระมารดา: หม่อมละเมียด กิติยากร ณ อยุธยา
ศาสนา: พุทธ
หม่อมเจ้าสุวินิต กิติยากร (4 มีนาคม พ.ศ. 2459 — 29 มีนาคม พ.ศ. 2523) เป็นพระโอรสในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด กิติยากร ณ อยุธยา และเป็นพระสวามีในพระวรวงศ์เธอ พระองค์เจ้าสุทธสิริโสภา อดีตประธานกรรมการมูลนิธิร่วมจิตน้อมเกล้าเพื่อเยาวชน
พระประวัติ

หม่อมเจ้าสุวินิต กิติยากร มีพระนามลำลองว่า ท่านชายภู่ เป็นพระโอรสในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด (สกุลเดิม เปลี่ยนประยูร) เมื่อวันที่ 4 มีนาคม พ.ศ. 2458 เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าสุวินิต สำเร็จการศึกษาจากโรงเรียนเซ็นต์คาเบรียล จากนั้นได้เสด็จไปศึกษาต่อยังประเทศอังกฤษในระดับชั้นมัธยมศึกษา ที่ Cheltenham College จากนั้นทรงสำเร็จการศึกษาระดับปริญญาตรีสาขาวิศวกรรมไฟฟ้า จากมหาวิทยาลัยเบอร์มิงแฮม
หลังจากสำเร็จการศึกษาแล้วได้เสด็จกลับมารับราชการเป็นนายช่างโยธา ประจำกรมโยธาเทศบาล ในสมัยที่กรมโยธาฯ ได้คุมการไฟฟ้าส่วนภูมิภาค ในฐานะนายช่างควบคุมการก่อสร้างโรงไฟฟ้าทั่วประเทศในสมัยสงครามโลกครั้งที่สอง จากนั้นได้ลาออกจากราชการมาประกอบธุรกิจเอกชน และดำรงตำแหน่งผู้ช่วยผู้จัดการโรงแรมรัตนโกสินทร์
หม่อมเจ้าสุวินิต กิติยากร เสกสมรสกับพระวรวงศ์เธอ พระองค์เจ้าสุทธสิริโสภา (16 ธันวาคม พ.ศ. 2464 — 2 กุมภาพันธ์ พ.ศ. 2541; พระธิดาในสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ประสูติแต่หม่อมลออ) อดีตประธานกรรมการมูลนิธิร่วมจิตน้อมเกล้าเพื่อเยาวชน มีธิดา 2 คนคือ
หม่อมราชวงศ์สุนิดา กิติยากร (เกิด 10 มีนาคม พ.ศ. 2487) อดีตบรรณาธิการข่าวสังคมของบางกอกโพสต์และบางกอกเวิลด์ สมรสและหย่ากับสีหชาติ บุณยรัตพันธุ์ มีธิดาคนเดียวคือ สุชาดา ภิรมย์ภักดี
หม่อมราชวงศ์เสาวนิต กิติยากร (22 มีนาคม พ.ศ. 2493 — 15 เมษายน พ.ศ. 2515) เสียชีวิตด้วยอุบัติเหตุทางรถยนต์
หม่อมเจ้าสุวินิต กิติยากร สิ้นชีพิตักษัยเมื่อวันที่ 29 มีนาคม พ.ศ. 2523 สิริชันษา 65 ปี
บุญเอื้อ ประเสริฐสุวรรณ

| พลตรีบุญเอื้อ ประเสริฐสุวรรณม> ป.ช., ม.ว.ม. |
| --- | --- |


ประธานรัฐสภาไทย และ  ประธานสภาผู้แทนราษฎรไทย
ดำรงตำแหน่ง 11 กรกฎาคม พ.ศ. 2538 – 27 กันยายน พ.ศ. 2539 (1 ปี 78 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: ชวน หลีกภัย บรรหาร ศิลปอาชา
ก่อนหน้า: มารุต บุนนาค
ถัดไป: วันมูหะมัดนอร์ มะทา
รองนายกรัฐมนตรี
ดำรงตำแหน่ง 9 ธันวาคม พ.ศ. 2533 – 23 กุมภาพันธ์ พ.ศ. 2534 (0 ปี 76 วัน)
นายกรัฐมนตรี: ชาติชาย ชุณหะวัณ
รัฐมนตรีประจำสำนักนายกรัฐมนตรี
ดำรงตำแหน่ง 9 สิงหาคม พ.ศ. 2531 – 9 ธันวาคม พ.ศ. 2533 (2 ปี 122 วัน)
นายกรัฐมนตรี: ชาติชาย ชุณหะวัณ
 
ข้อมูลส่วนบุคคล
เกิด: 13 เมษายน พ.ศ. 2462 อำเภอบางปลาม้า จังหวัดสุพรรณบุรี ประเทศสยาม
เสียชีวิต: 13 ตุลาคม พ.ศ. 2559 (97 ปี) โรงพยาบาลศิริราช ปิยมหาราชการุณย์ กรุงเทพมหานคร ประเทศไทย
ศาสนา: พุทธ
พรรคการเมือง: เสรีมนังคศิลา (2500) ประชาธิปัตย์ (2500–???)  สหประชาไทย (2512–2514)  ธรรมสังคม (2518–2519) ชาติไทย (2519–2539)
คู่สมรส: ดวงเนตร ประเสริฐสุวรรณ
บุตร: 10 คน
บุพการี: เอี้ยง ประเสริฐสุวรรณ (บิดา) ช่วง ประเสริฐสุวรรณ (มารดา)
ยศที่ได้รับการแต่งตั้ง
ยศ:  พลตรี

พลตรี บุญเอื้อ ประเสริฐสุวรรณ (ชื่อเดิม: กิมกุ่ย) (13 เมษายน พ.ศ. 2462 – 13 ตุลาคม พ.ศ. 2559) เป็นนักการเมืองชาวไทย เคยดำรงตำแหน่งประธานรัฐสภาและประธานสภาผู้แทนราษฎร เป็นอดีตรองนายกรัฐมนตรี และอดีตสมาชิกสภาผู้แทนราษฎรจังหวัดสุพรรณบุรี 10 สมัย
ประวัติ

บุญเอื้อ ประเสริฐสุวรรณ เกิดเมื่อวันที่ 13 เมษายน พ.ศ. 2462 ที่ตำบลมะขามล้ม อำเภอบางปลาม้า จังหวัดสุพรรณบุรี เป็นบุตรของนายเอี้ยง กับนางช่วง สุวรรณหงษ์ (ต่อมาเปลี่ยนเป็น "ประเสริฐสุวรรณ") จบการศึกษาชั้นมัธยมจากโรงเรียนกรรณสูตศึกษาลัย และจบหลักสูตรประกาศนียบัตรวิชาครูพิเศษมัธยม (พม.) จากนั้นได้เข้าศึกษาต่อที่โรงเรียนทหารเสนารักษ์
สมรสกับนางดวงเนตร ประเสริฐสุวรรณ มีบุตร - ธิดา รวม 10 คน คือ
นายสันชัย ประเสริฐสุวรรณ
นายชัยวัฒน์ ประเสริฐสุวรรณ
ร้อยตำรวจเอก ประภาวัตช์ ประเสริฐสุวรรณ
นายณัฐวุฒิ ประเสริฐสุวรรณ สมาชิกสภาผู้แทนราษฎรจังหวัดสุพรรณบุรี
นายฉัตรชัย ประเสริฐสุวรรณ ประธานสภาองค์การบริหารส่วนจังหวัดสุพรรณบุรี
นางศิริกุล ประเสริฐสุวรรณ
นายหฤษฏ์ณัฐ ประเสริฐสุวรรณ
นางสาวสุภาพ ประเสริฐสุวรรณ
นายเฉลิมชัย ประเสริฐสุวรรณ
นายชาญชัย ประเสริฐสุวรรณ อดีตสมาชิกสภาผู้แทนราษฎรจังหวัดสุพรรณบุรี
การทำงาน

บุญเอื้อ ประเสริฐสุวรรณ เริ่มทำงานหลังจากจบประกาศนียบัตรครูพิเศษมัธยม (พม.) โดยเป็นครูประจำโรงเรียนกรรณสูตศึกษาลัย เมื่อปี พ.ศ. 2480 ก่อนจะไปศึกษาต่อที่โรงเรียนทหารเสนารักษ์ และรับราชการมีชั้นยศ "สิบเอก" จากนั้นได้เข้าร่วมในราชการสงครามจนได้รับเหรียญชัยสมรภูมิมหาเอเชียบูรพา และเหรียญชัยสมรภูมิสงครามโลกครั้งที่สอง และกลับมาเป็นอาจารย์สอนประจำที่โรงพยาบาลอานันทมหิดล จังหวัดลพบุรี กระทั่ง พ.ศ. 2488 ได้ลาออกจากราชการเพื่อดูแลครอบครัว และเปิดคลินิกรักษาพยาบาลชื่อว่า "วิริยะการแพทย์"
การทำงาน > งานการเมือง

บุญเอื้อ ได้เข้าสู่งานการเมืองโดยลงสมัครเป็นสมาชิกสภาจังหวัด (สจ.) เขตอำเภอบางปลาม้า จังหวัดสุพรรณบุรี และได้รับเลือกตั้งรวม 4 สมัย จากนั้นจึงได้เข้าสู่สนามการเมืองระดับชาติโดยการเป็นสมาชิกสภาผู้แทนราษฎร ตั้งแต่ปี พ.ศ. 2500 จนถึงปี พ.ศ. 2539 รวมถึง 10 สมัย โดยในระยะแรกได้ร่วมงานการเมืองกับพรรคเสรีมนังคศิลา, พรรคประชาธิปัตย์ และ พรรคสหประชาไทย ต่อมาในปี พ.ศ. 2518 จึงย้ายมาร่วมงานกับพรรคธรรมสังคม และพรรคชาติไทยในปีถัดมา และยังเป็นผู้ชักชวนนายบรรหาร ศิลปอาชา เข้าสู่งานการเมืองอีกด้วย
บุญเอื้อ ประเสริฐสุวรรณ เคยดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอกเปรม ติณสูลานนท์ สืบแทนพันตำรวจเอก กฤช สังขทรัพย์ ที่ถึงแก่อนิจกรรมจากเหตุเฮลิคอปเตอร์เบลล์ตกที่จังหวัดเชียงใหม่ พ.ศ. 2524
บุญเอื้อ เป็นรัฐมนตรีประจำสำนักนายกรัฐมนตรี และรองนายกรัฐมนตรี ในรัฐบาลของพลเอกชาติชาย ชุณหะวัณ ต่อมาในปี พ.ศ. 2538 ได้รับเลือกเป็นประธานสภาผู้แทนราษฎร
บุญเอื้อ ประเสริฐสุวรรณ ได้รับพระราชทานยศ "พลตรี" เป็นกรณีพิเศษ เมื่อปี พ.ศ. 2540
ถึงแก่อนิจกรรม

พลตรี บุญเอื้อ ประเสริฐสุวรรณ ถึงแก่อนิจกรรมอย่างสงบ ในวันที่ 13 ตุลาคม พ.ศ. 2559 เวลา 08.00 น. ณ โรงพยาบาลศิริราช ด้วยโรคชรา สิริอายุรวมได้ 97 ปี และมีพิธีพระราชทานน้ำหลวงอาบศพในวันศุกร์ที่ 14 ตุลาคม 2559 มีพิธีพระราชทานเพลิงศพเมื่อวันที่ 11 ธันวาคม พ.ศ. 2559 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2514 –  เหรียญลูกเสือสดุดี ชั้นที่ 1
เอเรนเดล

| --- | --- |
 ภาพดาวโดยกล้องโทรทรรศน์อวกาศฮับเบิล เผยแพร่เมื่อ
ข้อมูลสังเกตการณ์  ต้นยุคอ้างอิง J2000      วิษุวัต J2000
กลุ่มดาว: ซีตัส (กลุ่มดาววาฬ)

ไรต์แอสเซนชัน: 01h 37m 23.232s
เดคลิเนชัน: แม่แบบ:Dec

มาตรดาราศาสตร์
ระยะทาง: Redshift of 6.2 yields คำนวณเป็นระยะทางได้ 28 พันล้านปีแสง ly
คุณสมบัติ 
รายละเอียด

มวล: 50–100 M☉
อุณหภูมิ: >20,000 K

ชื่ออื่น
 Earendel 
WHL0137-LS หรือ เอเรนเดล (Earendel แปลว่า “ดาวรุ่งอรุณ” ในภาษาอังกฤษเก่า) ค้นพบในปี 2022 คือ ดาวฤกษ์ที่ไกลที่สุดเท่าที่เคยพบจนถึงปัจจุบัน
การค้นพบ

รายงานการค้นพบดาวเอเรนเดลโดยกล้องโทรทรรศน์อวกาศฮับเบิลมีขึ้นเมื่อวันที่ 30 มีนาคม พ.ศ. 2565  จากปรากฎการณ์เลนส์ความโน้มถ่วง (gravitational lensing) ของกระจุกดาราจักรด้านหน้าที่ขยายแสงของดาวเอเรนเดล ซึ่งการจำลองด้วยคอมพิวเตอร์ชี้ว่าเกิดการขยายแสงให้สว่างขึ้นหนึ่งพันถึงสี่หมื่นเท่า โดยก่อนหน้านี้กล้องฮับเบิลได้พบแสงนี้แล้วเมื่อวันที่ 7 มิถุนายน 2016, 17 กรกฎาคม 2016, 4 พฤศจิกายน 2019 และ 27 พฤศจิกายน 2019
ดาวมีชื่ออย่างไม่เป็นทางการว่า 'เอเรนเดล' ซึ่งมาจากชื่อภาษาอังกฤษเก่า แปลว่า “ดาวรุ่งอรุณ” (Morning Star) หรือ "Rising Light" นอกจากนี้ ยังคล้องกับชื่อ "เออาเรนดิล" ตัวละครลูกครึ่งเอลฟ์ในนวนิยายตำนานแห่งซิลมาริลของ เจ. อาร์. อาร์. โทลคีน ผู้เดินทางผ่านท้องฟ้าพร้อมกับอัญมณีที่เปล่งประกายราวกับดวงดาว ซึ่งนักดาราศาสตร์ของนาซา Michelle Thaller ยืนยันได้เจตนาอ้างอิงถึงตัวละครตัวนี้ของโทลคีน ส่วนดาราจักรที่เป็นทื่ตั้งของดาวดวงนี้มีชื่อเล่นว่า "Sunrise Arc"
มีการเสนอการสังเกตการณ์โดยฮับเบิลเพิ่มเติมเพื่อวิเคราะห์คุณสมบัติของดาวฤกษ์ยิ่งขึ้น รวมถึงการสำรวจโดยกล้องโทรทรรศน์อวกาศเจมส์ เวบบ์
คุณสมบัติทางกายภาพ

คาดว่าแสงที่ตรวจพบจากเอเรนเดล ถูกปล่อยออกมาราว 900 ล้านปีหลังจากบิ๊กแบง ดาวดวงนี้วัดได้ว่ามีการเลื่อนไปทางแดง (redshift) ที่ 6.2±0.1 ซึ่งหมายความว่าแสงจากเอเรนเดลใช้เวลาเดินทาง 12.9 พันล้านปี ถึงโลก อย่างไรก็ตาม เนื่องจากการขยายตัวของเอกภพ ตำแหน่งของดาวที่สังเกตได้จึงอยู่ห่างออกไป 28 พันล้านปีแสงในปัจจุบัน
เอเรนเดลน่าจะมีมวลประมาณ 50 ถึง 100 เท่าของมวลดวงอาทิตย์ เนื่องจากมวลของมันมาก ดาวจึงมีแนวโน้มที่จะระเบิดเป็นซุปเปอร์โนวาแล้วเพียงไม่กี่ล้านปีหลังจากการก่อตัว คาดว่ามีอุณหภูมิยังผลประมาณ 20,000 K (20,000 °C; 36,000 °F) 
เอเรนเดลอาจเป็นดาวฤกษ์ชนิด "Population III stars" ซึ่งหมายความว่าแทบไม่มีองค์ประกอบอื่นใดนอกจากไฮโดรเจนและฮีเลียม
Upper portion of H-R Diagram showing the location of the S Doradus instability strip and the location of LBV outbursts. Main sequence is the thin sloping line on the lower left. (WHL0137-LS doesn't appear in this HR diagram)
จองชัย เที่ยงธรรม

| จองชัย เที่ยงธรรมม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงคมนาคม
ดำรงตำแหน่ง 11 เมษายน พ.ศ. 2543 – 6 มกราคม พ.ศ. 2544
นายกรัฐมนตรี: ชวน หลีกภัย
รัฐมนตรีช่วยว่าการกระทรวงแรงงานและสวัสดิการสังคม
ดำรงตำแหน่ง 14 พฤศจิกายน พ.ศ. 2540 – 11 เมษายน พ.ศ. 2543
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 23 ตุลาคม พ.ศ. 2486 (81 ปี) อำเภอศรีประจันต์ จังหวัดสุพรรณบุรี
พรรคการเมือง: กิจสังคม (2526–2529) สหประชาธิปไตย (2529–2531) ชาติไทย (2531–2551) ภูมิใจไทย (2561–2562)   ชาติไทยพัฒนา (2556–2561,  2562–ปัจจุบัน)
คู่สมรส: มุกดา เที่ยงธรรม

จองชัย เที่ยงธรรม (เกิด 23 ตุลาคม พ.ศ. 2486) อดีตรัฐมนตรีช่วยว่าการกระทรวงแรงงานและสวัสดิการสังคม อดีตรัฐมนตรีช่วยว่าการกระทรวงคมนาคม อดีตรองเลขาธิการนายกรัฐมนตรี อดีตสมาชิกสภาผู้แทนราษฎรจังหวัดสุพรรณบุรี หลายสมัย อดีตสมาชิกวุฒิสภาจังหวัดสุพรรณบุรี และอดีตกรรมการบริหารพรรคชาติไทย จองชัย เที่ยงธรรม มีสโลแกนในการหาเสียงที่เป็นเอกลักษณ์คือ "คิดอะไรไม่ออก บอกจองชัย"
ประวัติ

จองชัย เที่ยงธรรม เกิดเมื่อวันที่ 23 ตุลาคม พ.ศ. 2486 เป็นบุตรไพบูลย์ และเง็กกุ่ย เที่ยงธรรม เป็นชาวตำบลบ้านกล้วย อำเภอศรีประจันต์ จังหวัดสุพรรณบุรี ศิษย์เก่าโรงเรียนอำนวยศิลป์ พระนคร และสำเร็จการศึกษาระดับปริญญาตรี นิติศาสตร์บัณฑิต มหาวิทยาลัยธรรมศาสตร์ และเคยประกอบอาชีพเป็นทนายความก่อนเข้าสู่วงการเมือง
สมรสกับ มุกดา เที่ยงธรรม (นามสกุลเดิม ธรธรรม) ประธานผู้พิพากษาสมทบศาลเยาวชนฯ จังหวัดสุพรรณบุรี มีบุตรชายคนโตคือ เสมอกัน เที่ยงธรรม สมาชิกสภาผู้แทนราษฎรจังหวัดสุพรรณบุรี จำนรรจา เที่ยงธรรม และบารมี เที่ยงธรรม นายกเทศมนตรีเทศบาลตำบลบ้านกร่าง
จองชัย เป็น ส.ส. สุพรรณบุรีหลายสมัย เคยดำรงตำแหน่ง รัฐมนตรีช่วยว่าการกระทรวงแรงงานและสวัสดิการสังคม และรัฐมนตรีช่วยว่าการกระทรวงคมนาคม
จองชัย เที่ยงธรรม มีความสนิทสนมกับบรรหาร ศิลปอาชา นายกรัฐมนตรีคนที่ 21 จองชัย เที่ยงธรรม เป็นนักการเมืองในระดับแกนนำพรรคชาติไทย ต่อมาเมื่อพรรคชาติไทยถูกยุบและเขาถูกตัดสิทธิ์ทางการเมือง 5 ปี จึงเว้นวรรคทางการเมืองไประยะหนึ่ง จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562  เกิดกรณีพื้นที่เลือกตั้งทับซ้อนกันกับ ประภัตร โพธสุธน จองชัยจึงย้ายไปลงสมัคร ส.ส.ในนามพรรคภูมิใจไทย แต่ไม่ได้รับเลือกตั้ง ภายหลังจึงย้ายกลับมาสังกัดพรรคชาติไทยพัฒนาเช่นเดิม
ประวัติการทำงาน

สมาชิกสภาผู้แทนราษฎร พ.ศ. 2526, 2529, 2531, 2535/1, 2535/2, 2538, 2539, 2544, 2548
อดีตประธานที่ปรึกษารัฐมนตรีว่าการกระทรวงแรงงานและสวัสดิการสังคม ประจำสำนักนายกรัฐมนตรี
ประธานกรรมาธิการการคลัง การธนาคาร และสถาบันการเงินสภาผู้แทนราษฎร พ.ศ. 2535
รองเลขาธิการนายกรัฐมนตรี ฝ่ายการเมือง พ.ศ. 2538 – 2539
รัฐมนตรีช่วยว่าการกระทรวงแรงงานและสวัสดิการสังคม พ.ศ. 2540
รัฐมนตรีช่วยว่าการกระทรวงคมนาคม พ.ศ. 2543
สมาชิกวุฒิสภาไทย ชุดที่ 11 สมาชิกวุฒิสภาจังหวัดสุพรรณบุรี พ.ศ.2557
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2507 –  เหรียญสนองเสรีชน (ส.ส.ช.)
แค้นฝังหุ่น

| แค้นฝังหุ่น |
| --- | --- |
โปสเตอร์ภาพนตร์
กำกับ: ทอม ฮอลแลนด์
บทภาพยนตร์:   ดอน แมนชินี  จอห์น ลาเฟีย  ทอม ฮอลแลนด์ 
เนื้อเรื่อง: ดอน แมนชินี
อำนวยการสร้าง: เดวิด เคิร์สเนอร์
นักแสดงนำ:   แคทเทอร์รีน ฮิคส์  คริส ซาแรนดัน 
กำกับภาพ: บิล บัตเลอร์
ตัดต่อ:   เอ็ดเวิร์ด วาร์สชิลก้า  รอย อี. เพเทอร์สัน 
ดนตรีประกอบ: โจ เรนเซตติ
บริษัทผู้สร้าง: United Artists 
ผู้จัดจำหน่าย: MGM/UA Communications Co.
วันฉาย:   9 พฤศจิกายน ค.ศ. 1988 (1988-11-09) 
ความยาว: 87 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 9 ล้านดอลล่าร์สหรัฐ
ทำเงิน: 44.2 ล้านดอลล่าร์สหรัฐ
แค้นฝังหุ่น(อังกฤษ: Child's Play) เป็นภาพยนตร์แอคชั่นสยองขวัญที่ออกฉายในปี ค.ศ. 1988 นำแสดงโดย แคทเทอรีน ฮิคส์ ภาพยนตร์เรื่องนี้เป็นภาพยนตร์ภาคแรกในภาพยนตร์ชุด แค้นฝังหุ่น ภาพยนตร์เรื่องนี้มีภาคต่อคือ แค้นฝังหุ่น 2
เนื้อเรื่องย่อ

เนื้อเรื่องกล่วถึงวิญญาณมาตกรผู้ไม่ยอมตายที่เข้าสิงร่างของตุ๊กตาเด็กเล่น มีเพียงแอนดี้เท่านั้นที่รู้ว่า ชัคกี้ ผู้ให้สัญญาจะเป็นเพื่อนรักกันไปจนตาย คือต้นเหตุของการฆาตกรรมสยองทั้งหลาย แต่ความน่ากลัวที่แท้จริงคือ ตุ๊กตาปีศาจตนนี้พยายามถ่ายวิญญาณกลับคืนสู่ร่างมนุษย์อีกครั้ง
นักแสดงนำ

อเล็กซ์ วินเซ็นท์ รับบท แอนดี้ บาร์เคลย์
แคทเทอรีน ฮิคส์ รับบท คาเรน บาร์เคลย์
คริส ซาเรนดอน รับลท นักสืบไใค์ นอร์ริส
เบรด ดอร์ริฟ รับบท ชัคกี้
บร๊อค วิงค์เลส ให้เสียงพากย์ ตุ๊กตาชัคกี้
ดีนา มาร์นอฟฟ รับลท แม๊คกี้ พีเทอร์สัน
แหล่งข้อมูลอื่น

แค้นฝังหุ่น ที่อินเทอร์เน็ตมูวีเดตาเบส
แค้นฝังหุ่น ที่ออลมูวี
แค้นฝังหุ่น ที่รอตเทนโทเมโทส์
แค้นฝังหุ่น ที่บ็อกซ์ออฟฟิศโมโจ
iTunes Store Page[ลิงก์เสีย]